Ilyenek az út- és látási viszonyok – térkép | 24.hu
újságíró, hírfőnök. 2017. 01. 05. 06:43	A főutak nedvesek, a mellékutakon kell havas, deres, nyálkás szakaszokra számítani.	Az Útinform hajnali jelentése szerint a gyorsforgalmi utak országszerte nedvesek. A főutak burkolata többnyire nedves, de délen Harkány térségében latyakos, Kiskunhalasnál vékony rétegben havas, míg Kisújszállás környékén deres szakaszok előfordulhatnak.
Télies útviszonyokra kell számítani néhány alsóbbrendű úton Nógrád megye keleti felében, délen a Mecsek és Harkány, továbbá Kiskunhalas térségében, keleten pedig Békés, Hajdú-Bihar és Szabolcs-Szatmár-Bereg megyében.
A látási viszonyok országszerte kielégítőek, köd sehol sem zavarja a közlekedést.
Mint korábban megírtuk, csütörtök éjfélig elsőfokú, citromsárga figyelmeztetést adtak ki, mert az északira forduló szél előbb a Dunántúlon, majd késő délutántól, estétől északkeleten és a Tiszántúlon is viharossá fokozódik. A legerősebb széllökések akár 80-90 km/óra felett is lehetnek. Az elszórt hózáporok mellett délután, este főként az ország középső tájain, a Duna-Tisza közén, Duna vonalában kisebb havazás is várható, de inkább csak 1-2 cm friss hó hullhat.
Udvari WC-n szült a fiatalkorú lány Kékcsén
Áprilistól az állam kezeli a kórházak pénzügyeit	Nézd meg a legfrissebb cikkeinket a címlapon!